
ON THE SEMANTICS OF THE ADVERB DAWNO IN POLISH AND ITS EQUIVALENTS IN BUL- 
GARIAN. The article comments on the semantics and the function of the adverb dawno in Polish 
and its equivalents in Bulgarian. The Polish adverb dawno appears to be composed of two meanings 
— temporal as well as temporal-progressive (quantitative). The comparative degree form of dawno - 
dawniej - demonstrates differentiation in meaning and use. In the course of the analysis, the author 


argues that there exists a link between those meanings and the verb forms connected with them. 

Значението на наречието dawno в речниците на съвременния полски език се 
представя по следния начин: 1. Ако нещо е съществувало или се е случило dawno 
или dawno temu, то е съществувало или се е случило във време, което е много OT- 
далечено от момента, в който или за който говорим; 2. Ако някакво състояние на 
нещата съществува или продължава dawno, то съществува или продължава от дълго 
време; 3. Ако нещо се е случило dawniej, то се е случило преди времето, в което или 
за което говорим [Słownik 2000: 246, прев. мой - Л. И.]. В друг речник на полския 
език се различава още едно значение на това наречие, което не маркира непременно 
много отдалечен момент (вж. значение 1): 1. Преди известно време! 2. В отдалечени 
времена; някога; 3. От известно време, от дълго време, отдавна; 4. Преди, преди това 
(като се отбелязва, че 4. значение се отнася за това наречие единствено в сравни- 


телна степен, т.е. dawniej - бел. моя - Л. И.) [Stownik 2006: 559]. В Родгесгпу stownik 


1 Тук примерът, илюстриращ значението, е Wstat już dawno [Słownik 2006: 559]. 

polsko-bułgarski откриваме като съответствие на полското наречие dawno българското 
наречие отдавна, а като съответствие на наречието dawniej (представено отделно от 
dawno) - наречията някога и по-рано | Радева 1988: 80]. 

Потвърждение на факта, че значенията на наречието dawno в полския език се 
покриват със значенията на наречието отдавна в българския език (с изключение 
на последния предлаган случай, в който полското наречие е в сравнителна степен 
- dawniej) откриваме в тълкуването на българското наречие: 1. Преди много време. 
2. От дълго време насам; ототдавна |РБЕ 2002: 960; вж. също БТР 1993: 574; СТРБЕ 1994: 
570; Радева 2012: 406]. В тази статия ще се опитаме да представим наречието даупо 
в двете му основни значения: преди много време (като тук включвамеи отделеното от 
Słownik 2006 значение преди известно време) и от дълго време насам (в хода на aHa- 
лиза ще ги разграничаваме като dawno ти dawno 2), а също и наречието dawniej. Като 
синонимни на първото значение в полските речници се срещат наречията niegdys, 
kiedyś, като синоними на второто значение се предлагат наречията od dawna, długo, 
а със значение от много дълго време се определят и od dawien dawna, z dawien dawna; 
синонимни на dawniej могат да бъдат наречията kiedyś, przedtem, poprzednio, uprzednio 
[Słownik 2000, Słownik 2006]. Друг момент, на който следва да се обърне внимание, 
е, че полското наречие od dawna се оказва само частичен еквивалент на българското 
наречие отдавна (единствено във второто му значение), което се вижда от тълкува- 
нието му в речниците: od dawna - от дълго време [Stownik 2006: 559]. Освен преглед 
на семантичните особености на тези наречия в полския език, ще се опитам да пред- 
ставя и функционално-семантичните им съответствия в българския език. Илюстра- 
тивният материал, на който базирам наблюденията си, е ексцерпиран от оригинални 
текстове от полската художествена литература и техни преводи на български език, 
както и от български художествени текстове, преведени на полски език. 

На семантичните и синтактичните функции на наречията в полския език из- 
следване е посветила Р. Гжегорчикова |вж. Grzegorczykowa 1975]. В него наречието 
dawno се представя като темпорално наречие от деиктичната серия’, което носи 
обща информация? и в рамките на предходността означава отдалечено минало, 
а наречието dawniej сигнализира най-общо предходност, която може да бъде както 


спрямо момента на говорене, така и спрямо друг ориентационен момент, поради 


2 Деиктичната серия отнася времето на действието на предиката към момента на говорене |Сгге- 
gorczykowa 1975: 107]. 

3 Р. Гжегорчикова поделя наречията за време на две основни подгрупи, като първата група опре- 
деля като точно прецизиращи времето, а втората група като наречия, носещи обща информация 
[вж. Grzegorczykowa 1975: 105-114]. 

което то присъства както в деиктичната, така и в алоцентричната (анафоричната) 
серия“ [Grzegorczykowa 1975: 108]. 

Чисто темпорално значение обаче наречието dawno има само в първото си 
значение, докато във второто му значение се открива и елемент на количественост, 
тъй като се включва значение, свързвано с продължителността на действието или 
състоянието, или количественост на време. 

В същото време в семантиката на наречието dawno се открива и нюанс на oye- 
нъчност, на което обръща внимание Ф. И. Панков по отношение на руското наре- 
чие давно, което също споделя обща семантична характеристика с полското наречие 
dawno, като под оценъчност се разбира способността / неспособността да се предава 
темпорална оценка на действията. Така в наречията за време може да бъде изразена 
оценката на говорещия за темпоралната характеристика на действието от гледна 
точка на неговата продължителност, близост или отдалеченост от момента на гово- 


рене, както и честота на повторенията |вж. Панков 1997: 173]. 


DAWNO 1 

Както стана ясно от тълкуванието на наречието dawno, в първото си значение 
то изразява отдалеченост от момента на говорене, като тази отдалеченост може да се 
възприема по различен начин - или като (а) преди много време, или като (6) преди 


известно време: 


(а) Choć przygoda, о której тома, miała miejsce dawno, została о ше} pamięć i żywy do- 
wód, że nie było to coś, o czym gdzieś się słyszy ... // Макар приключението, за което става 
дума, да се беше случило отдавна, за него беше останал спомен и живо доказателство, 
че това не беше нещо, за което се говори някъде си... (ЧМ); Tak się mnie jeszcze ksiądz 
proboszcz pytywał, gdym do spowiedzi chadzała. Со prawda, dawno to już było. // Така ме 
питаше навремето енорийският свещеник, когато отивах да се изповядам. Вярно, че 
беше отдавна (ЯИ). 


(6) Dziewczęta siedziały nieruchomo, lampa Корсйа, sukno pod igłą maszyny dawno się 25ипе, 
a maszyna stukotała pusto ... // Момичетата седяха неподвижно, лампата пушеше, сукното 
отдавна се бе изплъзнало от иглата на машината и тя тракаше на празен ход... (БШ); 
Слънцето отдавна бе прегазило барата, завоевало втората половина на улицата и се из- 
катерило по целия вид на бабината Лиловичина къща // Stońce dawno już przekroczyło ściek, 
zawojowało drugą połowę ulicy i wtoczyło się па ścianę domu babki Lilowicy (ИВ). 


4 Тази серия отнася времето на действието към ориентационен момент, различен от момента на 
говоренето [Grzegorczykowa 1975: 109]. 

Когато се сигнализира много отдалечен период, наречието dawno се появява 
в съчетание с temu’, като тази комбинация е неподходяща, когато става дума за по- 
кратка дистанция от време, т.е. когато имаме значението преди известно време, както 


и не може да бъде използвана при употребата на dawno 2: 


Bardzo dawno temu wioski składały im tylko daninę w naturze, później spostrzeżono, że 
zboże, które ładuje się na szkuty i odprawia rzeką Niemnem do morza, przynosi duże zyski i że 
opłaca się z lasu wycinać poletka. // Преди много време селцата им плащали camo Hamy- 
рален данък, по-късно установили, че зърното, което се товари на шлепове и се изпраща 
по река Неман до морето, носи голяма печалба и има сметка от гората да се изсичат 
нивички (ЧМ); Последният бе прахосал отдавна едно имение в Андалузия. // Ów kuzyn 
dawno temu рггейша! ма posiadłość w Andaluzji (ДД). 


Приемам, че в първото си значение наречието dawno се реализира в чисто тем- 
порална функция, така, както и българското наречие отдавна, поради което, както се 
вижда от примерите, то е и най-честото му съответствие. Най-общо полското наречие 
dawno 1 означава, че в даден момент, който е отдалечен в миналото, се е случило съ- 
битие, чийто резултат е състоянието, налично в момента на говорене или в миналия 
ориентационен момент [по въпроса вж. още Иванова 2015]. Употребата на това наре- 
чие е пряко свързана с вида и времето на глагола. Значението на dawno 1 се реализира 
най-пълно в съчетание с глаголи от свършен вид, което важи и за българското наречие 
отдавна в първото му значение. Наблюденията, които се налагат от анализа на емпи- 
ричния материал, сочат, че специфичен контекст за наречието отдавна 1 в българския 
език са не само глаголите от свършен вид, но и резултативните глаголни форми пер- 
фект и плусквамперфект, на които в полския език най-често съответства наречието 
dawno 1 в съчетание с глагол от свършен вид в минало време. Тъй като в полския език 
няма граматикализирана резултативност за разлика от българския език |вж. напр. 
Куцаров 2003, Кънчева-Иванова 2012], както сме отбелязвали и по-рано, лексикалните 
модификатори са някои от средствата, които спомагат за изразяването на това зна- 
чение, а един от най-специализираните лексикални модификатори, влизащи в тази 
роля, е именно już | вж. Кънчева-Иванова 2012]. Затова не е и изключение фактът, че 
в редица случаи, в които в полския език имаме съчетание от лексикалните елементи 


dawno и/иг, В българския език съответства единствено наречието отдавна (или друго 


5 За граматическия статус на думата {ети в полския език и по-специално в съчетанието dawno temu 
вж. Wisniewski 1986. 

резултативно наречие), което се съчетава с резултативна глаголна форма (в контекста 


на отдавна 1): 


Byto to w раге tygodni po spotkaniu и Gebethnera i Wolfa, które ти już dawno wywietrzało 
z głowy. // Това беше няколко седмици след срещата y Гебетнер и Волф, която отдавна 
се беше изпарила от главата му (ЯИ); Wszystkie dzienniki рггуроттау również, że wielo- 


letnia атпегуа profesora Wilczura ше mogła pozostać bez wpływu па stan obecny jego władz 
duchowych, czego dowodem są chociażby pozostałości znachorskich upodobań w stosowaniu 
ziół, nawet takich, które oficjalnie nauka od dawna już uznała za bezwartościowe lub wręcz 
szkodliwe. // Всички вестници напомняха също, че многогодишната амнезия на професор 
Вилчур не може да не се е отразила върху сегашното му душевно състояние, доказател- 
ство за което са остатъците от знахарски наклонности за употребата на билки, дори 
и на такива, които официалната наука отдавна е обявила за безсмислени или направо 
вредни (ТД-М). 


Друга особеност е, че тази употреба на наречието dawno 1 (а също и на отдавна 
1) се реализира в утвърдителни изречения, докато отрицателните форми са специ- 
фични при употребата на dawno 2 (или отдавна 2) (вж. по-долу). 

Акцентът върху отдалечеността на действието, заложен в семантиката на на- 
речието отдавна 1 и dawno 1, се вижда и от различните възможности за превод, които 


се откриват: 


Obok ławki, w foliowej reklamówce sieci Aldi, z której dawno już ууѓагіа się żółta farba, znajdo- 
wat się саву jego dobytek. // До пейката в някога жълтата рекламна торбичка на веригата 
„Алди“ се намираше цялото му състояние (ЯВ); Без съмнение, Клара отдавна бе направила 
същото сравнение и сега продължаваше да атакува Мюрие. // Zapewne Klara dużo wcześniej 
zrobiła to porównanie i dlatego wytrwale atakowała Murieta (ДД); Bardzo dawno temu wioski skła- 


daty im tylko daninę w naturze (...) // Преди много време селцата им плащали само натурален 
данък (...) (ЧМ). 


DAWNO 2 

Както беше вече обърнато внимание, наречието dawno се реализира в чисто 
темпоралната си функция в първото си значение, докато във второто си значение се 
проявява неговата квантитативна природа. Р. Гжегорчикова, разглеждайки пробле- 
мите, свързани с квантификацията на вербалната фраза, обръща специално внима- 
ние на дуративните определения, в чийто състав влизат и наречия като dawno, od 
dawna, до niedawna, од niedawna и други, които не носят информация за времето, а за 
неговия размер, очертан от времевите рамки [Grzegorczykowa 1973: 93]. Тези наречия 


отговарят преди всичко на въпроса колко дълго? Същата изследователка отбелязва, 

че Te имат дуративно значение единствено когато се свързват с глаголи от несвършен 
вид, като означават актуалност на действието. Свързването им с глаголи от свършен 
вид променя семантичния им обсег - акцентира се върху актуалността на състоя- 
нието (вж. по-горе за dawno 1) [Grzegorczykowa 1973: 95]. На двойствената природа на 
наречието dawno в полския език обръща внимание и P. Пшибилска, като определя 
първото му значение като чисто темпорално, а второто - като темпорално-дуративно 
[вж. Przybylska 1990: 107]. Наличието на такъв допълнителен нюанс в значението на 
наречията dawno, od dawna в полския език и отдавна (в българския език) не води 
до съществени промени в природата им на темпорални наречия. Както отбелязва 
Ст. Георгиев, количеството може да има субстанционална или дейностна прило- 
жимост, а като семантика на наречието то се абстрахира и от други дадености, 
като например време, място, качество, и може да се смята за тяхно обобщение |Ге- 
оргиев 1983: 18]. По този начин наречието пояснява действието, предмета или приз- 
нака чрез продължителността или общата броимост на проявите във времевия план. 

Както беше уточнено, значението на dawno 2 се реализира най-пълно в контек- 
ста на глаголи от несвършен вид. В синонимни отношения с dawno 2 в полския език 
влиза и od dawna. Тяхната взаимозаменяемост обаче не е пълна - не е възможна упот- 
ребата на од dawna вместо dawno в случаите, когато глаголът означава дейност, която 
не е продължителна или не предизвиква продължително състояние, тъй като od 
dawna означава продължителност на действието или състоянието, което е следствие 
от дадено действие, а dawno информира само за неопределен, отдалечен от момента 
на говорене във времето момент, в който се е състояло действието (Grzegorczykowa 
1973: 95; също и вж. по-горе). Напр.: Perfumy /азсупомаф до od dawna. // Парфюмите 
отдавна бяха негова страст (ЯВ). 

Друг много характерен контекст за наречието dawno 2 е контекстът на om- 
рицанието (в съчетание с глаголи от несвършен вид). В случаите, в които в полския 
език наречията dawno и od dawna се реализират в контекста на сегашно време, в бъл- 
гарския език имаме като съответствие наречието отдавна в комбинация с презенс 
или имперфект, с което се подчертава, че състоянието, свързано с липсата на дадено 
действие, продължава и към момента на говорене (или миналия ориентационен 


момент - за българския език): 


Jej таг od dawna те са е jej włosów i jest tak... tak potwornie przewidywalny. // Нейният 
съпруг отдавна не целуваше косите ù ие толкова... толкова ужасно предсказуем (AB); 
Отдавна ли имаш наклонност към жени, които не принадлежат към твоята тиня?... 
// Czy од dawna odczuwasz pociąg do kobiet, które ше należą do twego półświatka? (ДД) 

Когато в полския език наречието dawno се съпровожда от отрицателни гла- 
голни форми в минало време, то в българския език най-често наречието отдавна 
се съчетава с форми на перфект или плусквамперфект. В тези случаи обаче перфект 
и плусквамперфект не означават едно и също по отношение на актуалността на със- 
тоянието: с формите на перфект се маркира валидност на състоянието до момента 
на говорене, без данни за валидността му след това - т.е. това състояние може да се 
промени, но може и да продължи да съществува (контекстът е този елемент, който 
доуточнява съдържанието), докато в съчетание с плусквамперфект се отбелязва, че 
състоянието е било актуално до миналия ориентационен момент, но след него 


е настъпила промяна: 


Dawno те widziała mężczyzny tak harmonijnie ubranego. // Отдавна не бе виждала мъж 
така хармонично облечен (ЯВ); Dawno nie czytałem „Шаду, więc sobie одпаулат. // Отдавна 
не съм чел „Илиада” и си я възстановявам (ЯИ); Już dawno па tym polu ше Буіо takiego urodzaju 
// Отдавна това поле не беше люляло такова жито (ТН); Doskonata herbata. Dawno takiej те 
рйет. // Отличен чай. Отдавна не бях пил такъв (ЙА). 

- Отец Лаврентий... - повтори след него хаджията. - Отдавна не съм го виждал. 
// - Ojciec Laurenty – poprawił chłopca hadżi. - Dawno до ше widziałem‘ (ДТ); Dawno ше 
czytałem „Iliady’, więc ją sobie odnawiam. // Отдавна не съм чел „Илиадата” u cu я възста- 
новявам” (ЯИ). 


В тази употреба наречието dawno 2 влиза в частични синонимни отношения 
с наречието #1908, напр.: Ме „gadali jak dawniej” już bardzo, bardzo długo. // Вече много, 
много отдавна не разговаряха „както някога” (ЯВ). 

Често съответствие на полското наречие dawno в българския език е наречието 


откога”: 


- Откога не съм те виждала, Ленче... // - Ме widziatyśmy się dawno, Lenko... (ДТ); Откога не 


съм говорил със свестен човек... // Dawno już ше rozmawiałem z porządnym człowiekiem (ПВ). 


6 Контекстът не дава информация за промяна в състоянието. 
7 Контекстът дава информация за промяна в състоянието. 


8 Интересни и съществени наблюдения относно връзката между наречията давно и долго в руския 
език прави Е. В. Падучева [Падучева 1997]. 

9 Наречието откога в тази употреба се характеризира със следното значение: В същински, пряк 
въпрос. При искане да се определи времето, през което е станало нещо; от колко време, от кое 
време [РБЕ 2002: 1002]. 

DAWNIEJ 

Наречието dawniej, което формално представлява сравнителна степен Ha dawno, 
получава самостоятелно значение, което повече или по-малко е откъснато от значе- 
нието на изходното наречие. И въпреки че в речниците на съвременния полски език 
то се дава като едно от значенията на dawno, от илюстративния материал проличава 
неговата самостоятелна употреба, като в нито един от ексцерпираните от нас при- 
мери то не се превежда с наречието отдавна на български. М. Юрковски акцентира 
на факта, че наречието dawniej, както и архаичното pierwiej, се отнасят най-общо към 
миналото и не се усещат като степенувани форми, а маркират единствено, че едно 
действие (или състояние) се е случило преди друго действие (или състояние) или 
просто някога, в миналото [Jurkowski 1986: 128]. Това наречие се свързва изключи- 
телно с глаголи в минало време в полския език, а в редките случаи, когато може да се 
употреби с форма на сегашно време, то е в контекста на сегашно историческо време 
[Przybylska 1990: 107-108]. Поради семантичната си особеност да противопоставя (им- 
плицитно или експлицитно) два периода, като се отнася към миналото, dawniej е cne- 
циализирано да изпълнява основно ролята на относителен модификатор. Р. Пшибил- 
ска все пак открива и градуално значение във функционирането на наречието dawniej. 
Според изследователката, когато това наречие се използва в контекста на глаголи от 
несвършен вид, то съпоставя началото на едно събитие с друго, напр.: Anna mieszka 
tu о wiele dawniej niż ty. По този начин се сравнява траенето, дължината на две съби- 
тия и dawniej функционира като синоним на наречието dłużej, напр.: Anna mieszka tu 
о wiele dłużej niż ty | вж. Przybylska 1990: 108]. 

Едно от редовните съответствия на dawniej в българския език също е степенува- 


ното в сравнителна степен, и също така лексикализирано наречие по-рано. Например: 


Mimochodem zaznaczył też, że dawniej podobne wypadki те zdarzały się nigdy (...). // Мимо- 
ходом отбеляза, че по-рано подобни случаи не e имало никога (...) (ТД-М); 

Kiedy starszy syn, Teodor, та siedem lat, zbiera до ге sobą па lato do Majorenhofu nad morze, 
ale nie odnajduje już tam tego piękna, które znała dawniej. // Когато по-големият син, Теодор, 
става на четири години, взима го със себе си за през лятото в Майоренхоф, на морето, но 
там вече не намира тази красота, която знае от по-рано (ЧМ). 


В Български тълковен речник |БТР 2005| за наречието рано откриваме след- 
ните значения: 1. Преди определеното или обичайно време. 2. Сутрин, в началото на 
деня. 3. В началото на известен период от време. 4. В сравнителна или превъзходна 
степен - преди друг или преди всички. | БТР 2005: 828]. В същото време като част от 


фразеологичните единици със специфично тълкуване, отделени от останалата част на 

речниковата статия, се представя същото наречие, степенувано в превъзходна и срав- 
нителна степен: Най-рано - не по-рано от (даден момент). По-рано - преди това, 
преди известно време, някога (K. M. - JI. И.) | БТР 2005: 828]. В тази речникова статия oc- 
нователно се разграничават двата случая на степенуване - първият, в който степенува- 
ната форма запазва близост с основното значение (вж. значение 4), и вторият, в който 
значението на степенуваната форма (в разглеждания от нас случай - формата в срав- 
нителна степен) се е откъснало от изходното значение, като е получило ново, самос- 
тоятелно значение. К. Ничева също отделя две значения на наречието в сравнителна 
степен по-рано, като обръща внимание, че в първото му значение времето се схваща 
като периодически повтарящи се отрязъци от време, напр. периодически повтарящи 
се денонощия или сезони и пр., докато във втория случай времето вече се схваща не 
като периодически повтарящи се отрязъци от време, а като единен поток, течащ 
от минало към бъдеще | Ничева 1964: 162]. Изследователката още пояснява, че новото, 
десемантизирано значение на сравнителната степен на това наречие се изравнява по 
значение с наречието за време преди и почва да означава сравнение между два периода 
от време, от който единият хронологически предхожда другия | Ничева 1964: 162]. 

Именно наречието преди представлява също така един от най-характерните 
функционално-семантични еквиваленти на полското наречие dawniej. Противопос- 
тавянето между двата периода от време може да се подразбира от контекста (пример 


1) или да бъде експлицитно изразено (примери 2, 3): 


(1) Wydał się jej teraz bardziej interesujący i nawet przystojniejszy niż dawniej.// Сега й се 
стори по-интересен u дори по-красив от преди (ТД-М); 

(2) Ясното семантично противопоставяне на два периода Dawniej, jeżeli znikał, Antonina 
па pytania odpowiadała: „Tomasz do Akulonistów znowu ро!еста?, teraz „Tomasz w budzie” // 
Преди, ако изчезнеше, Антонина отвръщаше на въпросите къде е: „Томаш пак изтича до 
Акулонисови.” Сега: „Томаш е в колибата.” (ЧМ); 

(3) Преди те бяха бойни коне на тежките рицари, сега теглеха огромни коли и оряха 
с двойни плугове. // Dawniej byty to konie zakutych w zbroje rycerzy, obecnie ciągnęły могу 
ładowane i огафу podwójnymi pługami (АД). 


Наречието преди в българския език има следното значение: Във време, което 
предхожда момента на говоренето; по-рано, в миналото |БТР 2005: 728), което 
показва, че при превода е запазена основната характеристика на полското наречие 
dawniej. 

В българския език се откриват и други сходни съответствия Ha наречието 
dawniej, акцентиращи върху отдалечеността в миналото, а в същото време и върху 


противопоставянето с друг следващ период: 

Ме „gadali jak dawniej” już bardzo, bardzo długo. // Вече много, много отдавна не pas- 
говаряха „както някога” (ЯВ); 

Nigdy też dawniej те byłem tak меѕбі. // Никога преди това не бях тъй весел (ТН); 

Край реката има кафява глина, в по-старите времена жените вадеха оттам хума, 
за да мият косите си с нея (посредством хумата косите стават бляскави) (...) // Dawniej 
z gliniastego brzegu rzeki kobiety brały do mycia głowy brązową glinkę (Бо рггуаауаїа splotom 
połysku) ... (ИР) 


Като заключение може да се каже, че наречието dawno в полския език е MHOTO- 
значно. То притежава сходна семантика с българското наречие отдавна, като и двете 
наречия обединяват в себе си две различни значения: а) чисто темпорално (което 
тук означихме условно като dawno 1), съдържащо отговор на въпроса кога?, и 6) тем- 
порално-дуративно (което тук означихме като dawno 2), отговарящо на въпроса от 
колко време насам? При компаративното наречие dawniej се наблюдава откъсване от 
семантиката на изходното наречие и частично преосмисляне, което предопределя 
самостоятелното му разглеждане. В по-голямата част от случаите, в които се употре- 
бява, то е изгубило градуалната си семантика. Запазва се връзката между двете наре- 
чия (dawno и dawniej) да означават основно отдалеченост от момента на говоренето 
(или миналия ориентационен момент), но тази отдалеченост е изразена по различен 
начин. Докато в семантиката на dawno преобладава резултативният компонент, то при 


dawniej по-силна е относителната характеристика. 

